Driejarige van Potch sterf ná sy uit voertuig geslinger word | Maroela Media
Driejarige van Potch sterf ná sy uit voertuig geslinger word
ŉ Driejarige dogtertjie is Maandagoggend op die R53-pad buite Potchefstroom in ŉ ongeluk oorlede.
Volgens Gerhard Engelbrecht, ŉ paramedikus wat op die toneel was, het die dogtertjie se ma, van Ventersdorp onderweg na Potchefstroom, beheer oor die voertuig verloor. Die motor het omgeslaan en sy is uit die motor geslinger.
Engelbrecht sê die dogtertjie se liggaam is langs die pad aangetref. “Sy is op die toneel dood,” het Engelbrecht gesê.
Hy sê die vrou het op-en-af langs die wrak geloop en haar twee maande oue babatjie in haar arms vasgeklou. “Die baba het erge kopbeserings opgedoen en is in ŉ onstabiele toestand. Sy is na die MediClinic Potchefstroom geneem vir verdere behandeling.
Die ma het geringe beserings opgedoen en is na die Potchefstroom-hospitaal geneem vir behandeling en waarneming.
E-tol by Verbruikerskommissie verkla
Drie sterf op pad werk toe
So onnodig, is dit nie? Dan kom die verwyte ook nog. Baie sterkte vorentoe.
Die babatjie is dan oorlede .. neem aan dis net ‘n oorsig aan Maroela se kant.
Ek wens dit vir geen moeder (of enige ouer) toe nie – dit moet hartverskeurend wees.
Die een kind was drie jaar oud en is op die toneel dood. Die ander kind is twee maande oud en is hospitaal toe geneem.
Sekerlik darem nie so moeilik om te begryp nie?
jis dis hartverskeurend om die artikel te lees,sterkte vir die familie van hierdie gesin my gebede is saam julle
Jean · 5 jaar gelede
Ria Maritz die 3 jarige is op die toneel dood, die 2 maande oue baba het erge kopbeserings opgedoen en is in ŉ onstabiele toestand. Dis baie hartseer…. my gebede is met die familie.
Baie dankie Jean vir die reghelp … ek was so ontsteld, die 3-jarige skoon misgelees en aangeneem dis die 2-maande oue babatjie wat gesterf het. Nietemin, dit is sekerlik die seerste seer wat ‘n ouer kan deurgaan, die verlies van ‘n kind, mens kan net bid vir krag en vertroosting vir hierdie ouers.
Was die kind vas met veiligheids gordel?
Baie hartseer – Was die kinders vasgemaakin hulle veiligheids stoeltjies?